laion/Wikipedia-Exotic huggingface dataset:
ח'רבת בית ג'ן

ח'רבת בית ג'ן הוא שמו של תל ארכאולוגי בבקעת יבנאל, הנמצא כיום בתחום המושבה יבנאל. בסמוך לתל הוקמה בתחילת המאה ה-20 המושבה בית-גן. באתר התגלו פריטים ארכיטקטוניים רבים, האופייניים לבתי כנסת מתקופת התלמוד שנתגלו באזור, בין היתר בחורבת ימה, בחורבת עטוש, בכפר כמא, בחורבת ציידתה, בחורבת שרונה ובחורבת סרגונה הסמוכות. בין היתר נתגלו באתר משקופים, מזוזות ואפריזים מעוטרים, חלקם בשריגי גפנים, במנורת שבעת הקנים ובשופר, ואשר מקורם כנראה בבית הכנסת של היישוב הקדום. בשלב מאוחר נתגלו באתר גם חריטות של צלבים, המעידים כנראה על כניסת הנצרות ליישוב. בחורבה תועדה בעבר גם רצפת פסיפס, בה נמצאו מטבעות מהמאה הרביעית לספירה וכתובת יוונית המזכירה אדם בשם מתתיהו. עד 1901 חיו במקום ערבים בדואים בחושות בוץ. ב-1902 נרכש התל ואדמות הבדואים יחד על רכישת אדמות יבנאל והבדואים נאלצו לעזוב את המקום. בקתות הבוץ שימשן את מתיישבי בית גן עד שעברו למבני האבן. ב-1936 הוקם בראש התל מגדל תצפית מבטון בן שתי קומות ובראשו הותקן זרקאור. אריאל: כתב עת לידיעת ארץ-ישראל - בתי-כנסת בגליל ובגולן, גיליון 52, מאי 1987, עמ' 63. מדיה וקבצים בנושא ח'רבת בית ג'ן בוויקישיתוף
רבקה רוט

רבקה רוט (נולדה ב-10 במאי 1969) היא שחקנית וקומיקאית בריטית. היא נכללה ברשימת "ריינבאו" (הקשת) של עיתון אינדפנדנט ב-2014, כאחת השחקניות הטרנסג'נדריות היחידות במיינסטרים, לצד לברן קוקס ואדל אנדרסון. היא משחקת את התפקיד הראשי בסיטקום של ה-BBC, בן לוקח בת. רוט היא גם מאמנת קול, שמלמדת בבית ספר למשחק ובשיעורים פרטיים. היא התחילה לאמן כשתפקידים במשחק נהיו קשים להשגה לאחר המעבר המגדרי שלה. היא סיימה תואר שני בלימודי קול; התזה שלה, "לשם ובחזרה: הרפתקאות בג'נדרלנד", פורסם בכתב העת האקדמי Voice and Speech Review, והיא עורכת תרפיית קול מיוחדת עבור אנשים טרנסג'נדרים כדי לעזור להם "למצוא את הקול שהם מרגישים שתואם למגדר שלהם". מדיה וקבצים בנושא רבקה רוט בוויקישיתוף אתר האינטרנט הרשמי של רבקה רוט רבקה רוט, ברשת החברתית אקס (טוויטר) רבקה רוט, במסד הנתונים הקולנועיים IMDb (באנגלית) רבקה רוט, באתר AllMovie (באנגלית) רבקה רוט, באתר Rotten Tomatoes (באנגלית) רבקה רוט, באתר Metacritic (באנגלית) רבקה רוט, במסד הנתונים הקולנועיים KinoPoisk (ברוסית) Is the tide turning for transgender actors?, New Statesman, 9 September 2014 - כולל ריאיון עם רוט "Rainbow List 2014, 1 to 101". Ellis-Petersen, Hannah (4 February 2015). Enfield, Laura (23 במרץ 2015). "Highate Actress Rebecca Root talks being transgender, her BBC2 sitcom and starring with Eddie Redmayne". Enfield Independent. Newsquest. {{cite news}}: (עזרה) Theo Merz, ‏'Transgender women often want to sound like Fiona Bruce', The Telegraph, 8 January 2015 Root, Rebecca. "Biography". Rebecca Root. אורכב מ-המקור ב-2016-11-06. נבדק ב-2016-11-05. Pate, Caroline (1 במאי 2014). "Eddie Redmayne Cast as Transgender — Do We Need Another Straight, Cisgender Dude in a LGBTQ Role?". Bustle. {{cite news}}: (עזרה)
את אינך יודעת

"את אינך יודעת" הוא שיר מאת המשורר שאול טשרניחובסקי, שנכתב בשנת 1925 ופורסם כחלק ממחזור השירים "שירים לאילאיל" (מחזור שבתורו היה חלק מהפואמה "כהנת לישראל"). השיר הולחן ובוצע על ידי שלמה ארצי ב-1978. השיר נכתב על ידי טשרניחובסקי בשנת 1925 בפיכטנגרונד, בהיותו בן 50, לאהובתו רוזה רחל רוזנשטיין, שהייתה אז אישה נשואה בת 25. בעת פגישתו הראשונה עמה, בהיותה בת 17 והוא בן 42, היא שאלה אותו מדוע הוא כותב בשפה העברית ולא ברוסית, שהיא שפת אמו. בתגובה לכך הוא ענה שהעברית היא שפתו והוא לא יכול לכתוב אחרת. באותו מפגש סירבה להיענות לחיזוריו, אך מאוחר יותר הם נפגשו בשנית והתפתח ביניהם רומן (כאשר שניהם היו נשואים). לשיר שלושה בתים. בכל הבתים יש קפיצות אופייניות. קפיצות אלו זהות בשני הבתים הראשונים ונבדלות במעט בשורה שלישית בבית האחרון. קפיצות אלו לשיר מבנה אסתטי ייחודי והן אופייניות לכתיבתו של טשרניחובסקי. בנוסף, כל אחד מהבתים מכיל שמונה שורות, ומתחיל ומסתיים באנפורה (חזרה) של השורה "את אינך יודעת עד מה יפיפית!". זהו שיר אהבה לאילאיל (שם זה לא מוזכר בשיר, אך מחזור השירים שהוא משתייך אליו קרויה "שירים לאילאיל") והוא מתאר אהבה חמקמקה וארוטית בין דובר השיר לאילאיל, שאליה הוא פונה בגוף שני. השיר הולחן על ידי הזמר שלמה ארצי בסוף 1977 ונכלל באלבומו ה-11, "גבר הולך לאיבוד" (1978). ביצוע זה נכלל במקום 14 במצעד הפזמונים העברי השנתי לתשל"ח (1978). "את אינך יודעת" באתר בית לזמר העברי השיר באתר הספרייה הלאומית (כולל כתבים היסטוריים, ביניהם השיר בכתב ידו) השיר בביצוע שלמה ארצי, 1978, סרטון באתר יוטיוב השיר במבחר השירים כל שירי שאול טשרניחובסקי באתר הספרייה הלאומית מחזור השירים "שירים לאילאיל" באתר פרויקט בן-יהודה ניתוח השיר באתר כפר הנוער אלוני יצחק עופרה עופר אורן, למי כתב שאול טשרניחובסקי: "את אינך יודעת מה מאוד יפייפית"?, באתר Xnet‏, 28 בפברואר 2016
אליאס ג'יימס קורי

אליאס ג'יימס קורי (אנגלית: Elias James Corey‏, במקור בערבית: خوري, ח'ורי, שמשמעותו כומר; נולד ב-12 ביולי 1928) הוא כימאי אמריקאי, חתן פרס נובל לכימיה לשנת 1990. קורי נולד במסצ'וסטס שבארצות הברית למהגרים לבנונים. אביו נפטר שנתיים לאחר לידתו. קורי חי באותו בית עם אמו, אחיו, שתי אחיותיו, דודו ודודתו. שם משפחתו המקורי היה "ח'ורי". בשנת 1944 החל ללמוד במכון הטכנולוגי של מסצ'וסטס, שם קיבל תואר ראשון ב-1948 ודוקטורט בשנת 1951. ב-1956 מונה לפרופסור מן המניין לכימיה באוניברסיטת אילינוי באורבנה-שמפיין. בשנת 1959 עבר לאוניברסיטת הרווארד. קורי זכה בפרסים רבים: הבולט ביותר שבהם הוא פרס נובל לכימיה, אותו קיבל ב-1990 על פיתוח התאוריה והמתודולוגיה של סינתזה אורגנית, שפישטה תהליכי ייצור של פלסטיק, צבעים ותרופות. פרס בולט נוסף שקיבל הוא פרס וולף לכימיה, בשנת 1986. ב-1989 זכה בפרס יפן. בשנת 1998 הוענקה לו המדליה הלאומית למדעים. כמו כן, ב-2004 העניקה לו האגודה האמריקאית לכימיה את עיטורה הגבוה ביותר, מדליית פריסטלי (Priestley Medal). מדיה וקבצים בנושא אליאס ג'יימס קורי בוויקישיתוף אליאס ג'יימס קורי, באתר פרס נובל (באנגלית) אליאס ג'יימס קורי, באתר פרויקט הגנאלוגיה במתמטיקה אליאס ג'יימס קורי, באתר אנציקלופדיה בריטניקה (באנגלית) חתן פרס נובל לכימיה זכה לפני 4 שנים בפרס קרן וולף, מעריב, 18 באוקטובר 1990 הם שינו את תמונת העולם, חדשות, 18 באוקטובר 1990
Into My Arms

Into My Arms הוא שיר שנכתב והולחן על ידי הזמר ניק קייב, ויצא לאור כחלק ראשון מהאלבום העשירי של להקתו "Nick Cave and the Bad Seeds", כ "The Boatman's Call" ב-1997. הסינגל יצא לאור ב-27 בינואר 1997. לשיר נלווה גם קליפ. קייב מחשיב את השיר לאחד משיריו היקרים ביותר. השיר מכיל שלושה בתים ופזמון. בשני הבתים הראשונים השיר מדבר חוסר אמונתו בהשגחה ובמלאכים, אך אומר שאם היה מאמין הוא היה מבקש לשלוח את מושא השיר לתוך ידו. הפזמון מכיל חזרה על המשפט: "Into my arms, O lord" כבקשה של הדובר לאל. בבית האחרון הדובר מתאר אמונה שיש לו באהבה ובגורל, בניגוד לחוסר האמונה שהוא מתאר בבתים הראשונים, אשר יגרום לאחת (כנראה מושא השיר הראשוני) לחזור לחיקו. השיר מתחיל במבוא קצר המושפע מן הבתים שאינם הפזמון. בנוסף, לשיר יש קצב איטי. לפי השיר נוגע לאובדן הנובע מסיום מערכת יחסים או מוות של אדם קרוב. לשיר צורף קליפ אשר מצולם בשחור ולבן. בשיר מופיע ניק קייב כשהוא שר את השיר. במהלך השיר עוברים להצגת קלוז אפים של מגוון אנשים ונשים בעלי חזות מגוונת (ביניהם ילד ותינוק) אשר שרויים תחת עצבות, וחלקם אף נראים מתפרצים בבכי. קליפ זה מחזק את הפרשנות של השיר הנוגעת לאובדן. קיימים מספר ביצועים לשיר בישראל. אחד מהם הוא הביצוע של רד בנד ביחד עם הזמר, שלומי שבן, מתוך סדרת האירוח, המופע של רד ודביר. העיבוד של ביצוע זה שונה מהעיבוד המקורי והוא מאופיין בהקדמה מוזיקלית המושפעת מהפזמון ושילוב משמעותי של שלושה כלי קשת, אשר להם חלק בהקדמה לקראת השיר. בנוסף, קיים ביצוע של משתתפת The Voice ישראל, רוני פרי, בעיבוד אקוסטי אשר גם לו הקדמה המושפעת מהפזמון. לשיר יש מגוון אזכורים בתרבות הפופולרים בין היתר: השיר מושמע בסרט הקומדיה הרומנטית, "כל הזמן שבעולם". מושמע גם בפרק "Luck, Next Time" של סדרת הדרמה ההמשכית, ישנן בנות. וכן מושמע גם בפרק 7 של עונה 4 של דרמת הנעורים, סקינס. השיר מושמע בסוף הפרק השלישי של הסדרה "After Life" בנטפליקס. מידע על היצירה "Into My Arms" באתר מיוזיק בריינז מידע על הסינגל "Into My Arms" באתר מיוזיק בריינז גרסאות נוספות ל"Into My Arms" באתר SecondHandSongs סרטון השיר "Into My Arms" באתר יוטיוב המילים של השיר באתר הרשמי של קייב. ביצוע השיר על ידי קייב באתר ה-BBC. ביצוע השיר של רד בנד עם שלומי שבן באתר יוטיוב. אודות השיר באתר עיתון הגארדיאן. Australian anthems: Nick Cave – Into My Arms באתר של עיתון הגרדיאן
דוקטור סטריינג' (פירושונים)

האם התכוונתם ל... דוקטור סטריינג' – דמות קומיקס של מארוול קומיקס דוקטור סטריינג' (סרט, 2016) – סרט קולנוע משנת 2016 ע"פ הקומיקס של מארוול דוקטור סטריינג' (סרט אנימציה) דוקטור סטריינג' בממדי הטירוף – סרט קולנוע משנת 2022, המשך ל-״דוקטור סטריינג’ (2016)״ דוקטור סטריינג'לאב
סינאיה

המונח "סיניה" מפנה לכאן. לערך העוסק בסרט ישראלי בשם "סיניה", ראו סיניה (סרט). סינאיה (ברומנית: Sinaia) היא עיר קיט ברומניה, בעמק הפרחובה, במחוז פרחובה, במרחק של כ-60 ק"מ מהעיר פלוישט ו-35 ק"מ מהעיר ברשוב. סינאיה ממוקמת על מורדות הרי בוצ'ג'י (Bucegi) בגובה שבין 798 ובין 1,055 מטר מעל פני הים. סביב העיר רואים את המורדות המיוערים של ההרים פורניקה (Furnica, "הנמלה"), זגרבורה (Zgarbura), קולצי לוי ברבש (Colţii lui Barbeş, "הניבים של המזוקן") וקולמאה איזבורולוי (Culmea Izvorului, "פסגת המעיין"). במרחק של 125 קילומטרים נמצאת עיר הבירה, בוקרשט ובמרחק של 106 ק"מ – נמל התעופה הבינלאומי בוקרשט אנרי קואנדה (עד 2004 נקרא "נמל התעופה בוקורשטי-אוטפני"). האטרקציות התיירותיות העיקריות הן: ארמון פלש ששימש למגורי הקיץ של המלך קרול הראשון מלך רומניה, מנזר סינאיה והקזינו המקומי. העיר סינאיה קרויה על שם הר סיני. מייסד העיר, הספטאר מיכאיל קנטקוזינו, אחיו של השליט שרבאן קנטקוזינו, שערך מסע לארץ הקודש וביקר בהר סיני, במנזר סנטה קתרינה, בנה מנזר לזכר מסעו וחזרתו בשלום בשנת 1690 ומסביב למנזר התפתחה העיר. איטליה אאוסטה, איטליה מונטנגרו צטיניה, מונטנגרו ישראל הוד השרון, ישראל ישראל דימונה, ישראל אתר האינטרנט הרשמי של סינאיה אתר עירית סינאיה משה גלעד, טיול בסינאיה: הפנינה של הקרפטים היא סיבה טובה לצאת מבוקרשט, באתר הארץ, 14 באוגוסט 2018 סינאיה, באתר אנציקלופדיה בריטניקה (באנגלית)
דיוויזיית הפאנצר פלדהרנהאלה 2

דיוויזיית הפאנצר פלדהרנהאלה 2 (בגרמנית: Panzer Division Feldherrnhalle 2) הייתה דיוויזיית שריון של הוורמאכט שלחמה במלחמת העולם השנייה. הדיוויזיה הוקמה בהונגריה ב-9 במרץ 1945 על בסיס דיוויזיית הפאנצר ה-13 אשר ספגה אבדות כבדות במהלך המצור על בודפשט. כמפקדה מונה פרנץ בקה. השם "פלדהרנהאלה" ניתן לה לאות כבוד על כך שרבים ממגויסיה באו משורות האס אה, והמספר 2 בא כדי להבדילה מדיוויזיית הפאנצר פלדהרנהאלה 1. הדיוויזיה הייתה חלק מקורפוס הפאנצר פלדהרנהאלה שהיה חלק מהארמייה השמינית. היא לחמה בקרבות כנגד הצבא האדום בהונגריה, ולאחר מכן נסוגה לאוסטריה. באפריל הועברה לסלובקיה, ולחמה בקרבות באזור הקרפטים. במאי היא הועברה לאזור הדנובה, ונכנעה ב-8 במאי עם סיום המלחמה. Martin Windrow, The Panzer Divisions, UK: Osprey Publishing, 1972. דיוויזיית הפאנצר פלדהרנהאלה 2 באתר lexikon-der-wehrmacht (בגרמנית) דיוויזיית הפאנצר פלדהרנהאלה 2 באתר Axis History (באנגלית)
דיוויזיית הפאנצרגרנדיר קורמארק

דיוויזיית הפאנצרגרנדיר קורמארק (בגרמנית: Panzergrenadier Division Kurmark) הייתה דיוויזיית פאנצרגרנדיר של הוורמאכט שלחמה במלחמת העולם השנייה. הדיוויזיה הוקמה ב-12 בפברואר 1945 בפרנקפורט על האודר על בסיס שאריות של יחידות מאולתרות ויחידות מחליפים של דיוויזיית גרוסדויטשלנד. כמפקדה מונה וילי לנגקייט. היא נקראה "קורמארק" על שם המחוז ההיסטורי קורמארק בברנדנבורג המודרנית. היא ידועה לעיתים בטעות בשם דיוויזיית הפאנצר קורמארק. הדיוויזיה נכללה במסגרת קורפוס הפאנצר אס אס ה-11 שהיה חלק מהארמייה התשיעית (קבוצת ארמיות ויסלה). הדיוויזיה השתתפה בקרבות כנגד הצבא האדום על נהר האודר ולאחר מכן בדרום-מזרח ברלין. יחד עם כל הארמייה התשיעית עמדה הדיוויזיה בסכנת כיתור בידי הסובייטים, וב-30 באפריל אנשיה נטשו ופוצצו את שני טנקי הקינג טיגר האחרונים שלהם. הגרמנים ביצעו פריצה באזור הכפר האלבה, שם התחולל קרב גדול ובו נהרגו אלפי חיילים ואזרחים. דיוויזיית הפאנצרגרנדיר קורמארק הצליחה להינצל מהסובייטים ונכנעה לצבא ארצות הברית ב-8 במאי. דיוויזיית הפאנצרגרנדיר קורמארק באתר lexikon-der-wehrmacht (בגרמנית) דיוויזיית הפאנצרגרנדיר קורמארק באתר Axis History (באנגלית)
היינריך, דוכס מקלנבורג-שוורין

היינריך, דוכס מקלנבורג-שוורין (בגרמנית: Heinrich, von Mecklenburg-Schwerin; ‏19 באפריל 1876 - 3 ביולי 1934), היה בעלה של וילהלמינה, מלכת הולנד. היינריך נולד ב-19 באפריל 1876 בשוורין שהשתייכה לאימפריה הגרמנית, לפרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט. ב-7 בפברואר 1901 התחתן היינריך בהאג עם וילהלמינה, מלכת הולנד, וקיבל את התואר "נסיך הולנד". הנישואים היו בשידוך, ונראה כי חיי הנישואים של הזוג לא היו מאושרים. וילהלמינה סבלה מהפלות חוזרות ונשנות, אך באפריל 1909 ילדה את בתם יוליאנה. יוליאנה הייתה בת יחידה, ווילהלמינה הפילה עוד פעמיים לאחר מכן. בנוסף, היו להיינריך כמה ילדים לא חוקיים, שנולדו לו מפילגשיו השונות. ב-3 ביולי 1934 מת היינריך, והוא בן 58 שנים בלבד. מדיה וקבצים בנושא היינריך, דוכס מקלנבורג-שוורין בוויקישיתוף היינריך, דוכס מקלנבורג-שוורין, באתר "Find a Grave" (באנגלית)
אוגוסטוס צ'ארלס ניומן

אוגוסטוס צ'ארלס ניומן (באנגלית: Augustus Charles Newman;‏ 19 באוגוסט 1902 - 26 באפריל 1972) היה לוטננט קולונל בצבא הבריטי אשר שימש כמפקד גדוד "הקומנדו מספר 2" ועוטר בצלב ויקטוריה על חלקו בפשיטה על סן-נאזר במלחמת העולם השנייה. ניומן נולד וגדל במחוז אסקס. בשנת 1926 התגייס לצבא הטריטוריאלי, מערך המילואים של הצבא הבריטי, הוסמך כקצין חי"ר ושירת בגדוד ה-4 שברגימנט אסקס. בחייו האזרחיים עבד כקבלן בניין. עם פרוץ מלחמת העולם השנייה התנדב לשרת בפלגות העצמאיות, שהיוו את גרעין היסוד לקומנדו הבריטי. ניומן פיקד על הפלגה העצמאית ה-3 בלחימה בנורווגיה בשנת 1940. ב-5 במרץ 1941 מונה למפקד גדוד "הקומנדו מספר 2". ניומן פיקד על כוח קומנדו בפשיטה על האי הנורווגי ואגזו בדצמבר אותה שנה. ב-28 במרץ 1942 הוביל ניומן את "הקומנדו מספר 2" וכוחות קומנדו נוספים בפשיטה על סן-נאזר, במהלכה נחתו כוחותיו מן הים בהפתעה בנמל סן-נאזר, וחיבלו במתקניו. הפשיטה הייתה מוצלחת אולם ניומן ורבים מחייליו נפלו בשבי הגרמני. ניומן נותר בשבי עד תום המלחמה. על האופן שבו פיקד על כוח הקומנדו בפשיטה הוענק לו צלב ויקטוריה. לאחר שובו מן השבי בתום המלחמה נשאר בצבא הקבע ושימש כמפקד גדוד השירות האווירי המיוחד ה-21. אוגוסטוס צ'ארלס ניומן, באתר "Find a Grave" (באנגלית) גל פרל, "פעולה רבת־סכנות", הבלוג על הכוונת, ‏ 21 בנובמבר 2016. לוקס פיליפס, הפשיטה הגדולה בכולן, הוצאת מערכות, 1961, עמודים 55-64. לוקס פיליפס, הפשיטה הגדולה בכולן, הוצאת מערכות, 1961, עמודים 225-253. Augustus Charles Newman VC, OBE, TD, DL., מתוך אתר "victoria cross online".
קונין (פירושונים)

האם התכוונתם ל... קונין – עיר בפולין מדלן קונין – פוליטיקאית וסופרת יהודיה-אמריקאית שלמה קונין – פעיל חב"ד
המסכה (פירושונים)

האם התכוונתם ל... המסכה – קומיקס שהופץ על ידי חברת דארק הורס קומיקס המסכה (סרט) – סרט קולנוע משנת 1994 המבוסס על הקומיקס המסכה חוזרת – סרט המשך משנת 2005 לסרט "המסכה" המסכה (סדרת אנימציה) – סדרת טלוויזיה מונפשת המבוססת על הקומיקס ועל הסרט מסכה (פירושונים)
ריצ'רד לורנס מילינגטון סינג'

ריצ'רד לורנס מילינגטון סינג' (אנגלית: Richard Laurence Millington Synge‏; 28 באוקטובר 1914 - 18 באוגוסט 1994) היה ביוכימאי בריטי, חתן פרס נובל לכימיה לשנת 1952 (במשותף עם ארצ'ר ג'ון פורטר מרטין), "על המצאת שיטת הכרומטוגרפיה למקוטעין." נולד בליברפול שבאנגליה ולמד תחילה בקיימברידג'. בהמשך למד בלידס, בלונדון, באברדין ובנוריץ'. בשנת 1952 זכה בפרס נובל לכימיה, יחד עם ארצ'ר ג'ון פורטר מרטין, איתו החל לעבוד בזמן לימודיו בלידס, על המצאת שיטת הכרומטוגרפיה למקוטעין. בשנים 1968–1984 שימש סינג' כפרופסור למדעי הביולוגיה באוניברסיטת מזרח אנגליה. ב-1977 העניקה לו אוניברסיטת מזרח אנגליה תואר דוקטור לשם כבוד בתחום המדע. נפטר בנוריץ' ב-18 באוגוסט 1994. מדיה וקבצים בנושא ריצ'רד לורנס מילינגטון סינג' בוויקישיתוף ריצ'רד לורנס מילינגטון סינג', באתר פרס נובל (באנגלית) ריצ'רד לורנס מילינגטון סינג', באתר אנציקלופדיה בריטניקה (באנגלית)
גרגוריו אלגרי

גרגוריו אלגרי (באיטלקית: Gregorio Allegri;‏ 1582 - 7 בפברואר 1652) היה מלחין איטלקי. מלחין בארוקי שנודע בעיקר בזכות תפילת ה"מיזררה" המפורסמת שכתב. גרגוריו אלגרי היה אחיו הבכור של דומניקו אלגרי. שניהם השתייכו לאסכולה הרומאית של ראשית תקופת הבארוק. אלגרי נולד בשנת 1582 בעיר רומא. את הקריירה המוזיקלית שלו החל בגיל תשע כשהיה נער מקהלה בעיר הולדתו, ובהיותו בן ארבע-עשרה עבר להיות זמר טנור בכנסיית סן לואיג'י די פרנצ'זי באותה העיר למשך שמונה שנים. הוא למד אצל ג'ובאני ברנרדינו נאנינו הלחנה, ובמהלך לימודיו הכיר את היצירות של ג'ובאני פלסטרינה והושפע מהן. כשהיה בן 25 עבד כזמר ומלחין בפרמו ובטיבולי מאוחר יותר. לבסוף הגיע לדרגת מאסטרו די קפלה בסנטו ספיריטו ברומא. כשהיה בן 48 הצטרף למקהלה האפיפיורית של אורבן השמיני, וכתב להם גם יצירות (ובהן גם המיזררה המפורסמת). המיזררה שכתב אלגרי ("חנני אלוהים", תהילים נ"א) בנויה למעשה כמנגינה פשוטה על אקורד אחד שנועדה לשתי מקהלות - מקהלה של חמישה קולות, ומקהלה של ארבעה קולות. המקהלה הראשונה שרה את המנגינה ואילו המקהלה השנייה מוסיפה יסודות אחרים, כגון עלייה לדו הגבוה של הסופרן. יסוד זה מראה את השמיימיות והאלוהיות של היצירה. המיזררה היא אחת היצירות הדתיות החשובות ביותר בעולם הנוצרי: מצד אחד, המיזררה תפסה מקום קבוע וחשוב בטקס של השבוע הקדוש. מצד שני, היו קיימים רק שלושה עותקים של היצירה, וההעתקה נאסרה. וולפגנג אמדאוס מוצרט שמע את היצירה כשביקר ברומא עם אביו, ליאופולד מוצרט, והעתיק את הפרטיטורה המלאה של היצירה מהזיכרון. הוא היה אז בן ארבע עשרה. אלגרי פרסם גם מיסות רבות, שגם להן יש מקום משלהן במוזיקה הדתית, וכן סימפוניה בסול מז'ור. מדיה וקבצים בנושא גרגוריו אלגרי בוויקישיתוף גרגוריו אלגרי, במסד הנתונים הקולנועיים IMDb (באנגלית) גרגוריו אלגרי, באתר אפל מיוזיק (באנגלית) גרגוריו אלגרי, באתר ספוטיפיי גרגוריו אלגרי, באתר Last.fm (באנגלית) גרגוריו אלגרי, באתר AllMusic (באנגלית) גרגוריו אלגרי, באתר MusicBrainz (באנגלית) גרגוריו אלגרי, באתר Discogs (באנגלית) גרגוריו אלגרי, באתר Genius מלחניו של אלגרי, תווים וקטעי שמע גרגוריו אלגרי, באתר "Find a Grave" (באנגלית)
עונת 2007/2008 בליגת האלופות

עונת 2007/2008 בליגת האלופות הייתה העונה ה-53 של התחרות האירופית לקבוצות כדורגל וה-16 במסגרת ליגת האלופות. היא אורגנה על ידי אופ"א. המשחק הראשון התקיים ב-17 ביולי 2007 ותחרות הסתיימה ב-21 במאי 2008. בתחרות השתתפו 76 קבוצות. משחק הגמר נערך באצטדיון לוז'ניקי, מוסקבה. התחרות הסתיימה בניצחון של מנצ'סטר יונייטד בפעם השלישית בתולדות המועדון. לראשונה במשחק הגמר נפגשו קבוצות אנגליות. המשחק הוכרע בבעיטות עונשין, לאחר תיקו בסיום הארכה. עונת 2007/2008 שלב הנוקאאוט   שאלקה 04 ארסנל רומא צ'לסי פנרבחצ'ה אינטר סלטיק פורטו מילאן סביליה ליון אולימפיאקוס ברצלונה ריאל מדריד ליברפול מנצ'סטר יונייטד בתחרות השתתפו 76 קבוצות. על מספר הקבוצות מכל מדינה הוחלט על בסיס דירוג אופ"א לשנים 2002-2006. מ-15 מדינות השתתפו יותר מנציג אחד: 4 - ספרד, איטליה, אנגליה (מהם שני נציגים לא השתתפו בשלבים המוקדמים) 3 - גרמניה, צרפת, פורטוגל (מהם שני נציגים לא השתתפו בשלבים המוקדמים) 2 - יוון, הולנד, רוסיה (ממדינות אלו מנצחת אליפות המדינה העפיל ישירות לשלב הבתים), טורקיה, רומניה, סקוטלנד, בלגיה, צ'כיה, אוקראינה יתר הקבוצות השתתפו בסיבובים המוקדמים. לאחר הסיבובים המוקדמים, הקבוצות חולקו ל-8 בתים. לאחר מכך 16 קבוצות החלו במשחקי שמינית הגמר. כל המשחקים למעט משחק הגמר היו בשיטת משחק בית ומשחק חוץ לקביעת הקבוצה שתעפיל לשלבי ההמשך. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין. למנצחת במשחק הוענקו שלוש נקודות. הסיבוב הראשון נערך ב-17 וב-18 ביולי והסיבוב השני נערך ב-24 וב-25 ביולי 2007. הסיבוב הראשון נערך ב-31 ביולי וב-1 באוגוסט והסיבוב השני נערך ב-7 וב-8 באוגוסט 2007. הסיבוב הראשון נערך ב-14 וב-15 באוגוסט והסיבוב השני נערך ב-28 וב-29 באוגוסט 2007. (המשחק השני בין א.א.ק. אתונה לסביליה שוחק ב-3 בספטמבר 2007 בעקבות מותו של שחקן סביליה אנטוניו פוארטה) בסיום שלבי המוקדמות נקבעו 32 הקבוצות הממשיכות לשלב הבתים. ב-30 באוגוסט 2007 נערכה הגרלה הבתים במונקו בה חולקו הקבוצות לשמונה בתים, כאשר בכל בית ארבע קבוצות. בשלב זה קבוצות מאותה מדינה לא יכולות להתמודד אחת מול השנייה. כל קבוצה פגשתה את שלוש הקבוצות האחרות בבית במתכונת משחק בית ומשחק חוץ - סה"כ התקיימו שישה מחזורי משחקים. המחזורים התקיימו בין התאריכים 18 בספטמבר עד 12 בדצמבר. 2 הקבוצות שסיימו ראשונות בכל בית המשיכו לשלב שמינית הגמר, בעוד הקבוצה שסיימה במקום השלישית הצטרפה לליגה האירופית. 32 הקבוצות השתייכו ל-15 התאחדויות שונות. עבור הקבוצות סבילה וספרטה פראג הייתה זאת הופעת בכורה באליפות. משחקי הבתים שלב א' נערכו בין 18 בספטמבר 2007 לבין 11 בדצמבר 2007. בהם השתתפו 16 קבוצות שעברו את השלבים המוקדמים ו-16 קבוצות שהעפילו ישירות לשלב זה. הקבוצות שזכו במקום השלישי בבית, הועברו לגביע אופ"א: אולימפיק מרסיי, רוזנבורג, ורדר ברמן, בנפיקה ליסבון, גלאזגו ריינג'רס, ספורטינג ליסבון, פ.ס.וו. אינדהובן, סלביה פראג. משחקי רבע הגמר החלו ב-19 בפברואר 2008. לשמינית הגמר העפילו ארבע קבוצות מאנגליה, שלוש מאיטליה וספרד. ערך מורחב – גמר ליגת האלופות 2008 בית"ר ירושלים הייתה הקבוצה הישראלית שהשתתפה בתחרות. הקבוצה התחילה בשלב המוקדמות השני בו הפסידה לקבוצת פ.צ. קופנהגן מדנמרק ולא עברה לשלב הבא. אתר האינטרנט הרשמי של עונת 2007/2008 בליגת האלופות (באנגלית) מדיה וקבצים בנושא עונת 2007/2008 בליגת אלופות בוויקישיתוף עונת 2007/2008 בליגת האלופות באתר אופ"א נתוני דירוג המדינות לפי אופ"א Excitement builds as draw nears באתר אופ"א (באנגלית)
ארמון סואן פאקד

ארמון סואן פאקד (בתאית: สวนผักกาด, תרגום "גן הכרוב") הוא מוזיאון בבנגקוק, תאילנד, מדרום לאנדרטת הניצחון. המוזיאון מציג עתיקות תאילנדיות, כולל בין היתר, מוצגי קרמיקה מבאן צ'יאנג, בני יותר מ-4,000 שנה. בתחילת המאה ה-20 שימש כארמונם של הנסיך צ'אמבהוטבונגס ורעייתו צ'ומבהוט, שתחביבה היה גינון ואומנות תאית. בגן ניתן לראות צמחייה מאזורים שונים בעולם ומיערות הגשם התאיים. המוזיאון נפתח ב-1952, והוא כולל שמונה בתים תאילנדים מסורתיים עם פרוזדורים מכוסים ביניהם. במתחם שמונה בתים: בראשון מוצגים כלי נגינה תאילנדים בקומה הראשונה ופסלי בודהה בקומה השנייה. בבית השני מוצגים רהיטים ששימשו את הזוג המלכותי ובשלישי פרטי פורצלן. בבית הרביעי מוצגות יצירות אומנות, ובחמישי מוצג אוסף מטבעות של הנסיך. בבית השישי מוצגים פריטי אומנות קטנים. בבית השביעי מוצגות סצנות מסיפור הראמאיאנה, ובבית השמיני מוצגת אמנות פרהיסטורית תאילנדית, שכוללת חרסים, פריטי ברונזה, צדפים וכדומה. ערך מורחב – באן צ'יאנג בקומה השנייה והשלישית של הבית המרכזי, מוצגות עתיקות מבאן צ'יאנג. זהו אתר ארכאולוגי השוכן במישור קהוראט שבתאילנד. האתר הוכרז על ידי אונסק"ו כאתר מורשת עולמית בשנת 1992. עד לשנות ה-60 של המאה ה-20 דרום-מזרח אסיה נחשב לאזור שפיגר מאחור בכל הקשור להתפתחות התרבותית בפרהיסטוריה, וכי ההתפתחות נגרמה בעיקר כתוצאה מהשפעות חיצוניות. החפירות שנערכו בבאן צ'יאנג ובנוק נוק טהא הפריכו את הגישה הזאת והוכיחו כי אזור זה של תאילנד היה המרכז של פריחה תרבותית עצמאית ששגשגה כבר לפני אלפי שנים. האתר התגלה בשנת 1957 וזכה לתשומת לב ציבורית בגלל כלי הקדרות האדומים שנמצאו בו. במהלך החפירות המדעיות הרשמיות הראשונות שנערכו ב-1967 נחשפו מספר שלדים ומתנות ברונזה המיועדות לקברים. באותן חפירות התגלו גם שברי אורז, ועל סמך זאת נטען כי המתיישבים באזור בתקופת הברונזה היו ככל הנראה חקלאים. בקברים העתיקים ביותר אין חפצי ברונזה, ולפיכך הם מתוארכים לתקופת האבן החדשה; הקברים החדשים ביותר מתוארכים לתקופת הברזל. לפי בדיקות התיארוך הראשונות, שנערכו בשיטת ההארה החומנית, התקבלו תוצאות שבין 4420 למאה ה-34 לפנה"ס, כך שהאתר הוא למעשה הקדום ביותר בכדור הארץ שהיה פעיל בתקופת הברונזה. אולם, בחפירות שנערכו בין 1974 ל-1975 נחשף מספיק חומר שמתאים לתיארוך פחמן-14, והתקבלו תוצאות מדויקות יותר, שלפיהן הקבר הקדום ביותר הוא מהמאה ה-21 לפנה"ס, והמאוחר ביותר משנת 200 לפנה"ס. הכנת הברונזה החלה בשנת 2000 לפנה"ס בקירוב, לפי כורי מצרף ושברי ברונזה שהתגלו. חפצי הברונזה כללו צמידי יד, טבעות, צמידי רגל, חוטים ומטות, ראשי חניתות, גרזנים וקרדומים, ווים, להבים, ופעמונים קטנים. מדיה וקבצים בנושא ארמון סואן פאקד בוויקישיתוף אתר האינטרנט הרשמי של ארמון סואן פאקד על הארמון (אורכב 06.11.2016 בארכיון Wayback Machine), באתר inthailand ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
השנאי ההיסטורי של חברת חשמל - שדרות ח"ן

השנאי ההיסטורי של חברת חשמל - שדרות ח"ן הוא חדר שנאים (תחנת השנאה) שהוקמה בשנות ה-30 בשדרות ח"ן 38, פינת רחוב נצח ישראל, עבור תושבי השכונות רחל, השכנים ב' וקריית מאיר בתל אביב. לצד בית השנאי חפרה העירייה בשנת 1936 באר מים. מבנה זה מזכיר בחיצוניותו את מבנה הקיוסק בגינת רות. בית החשמל, בעל קומה אחת, הבנוי בסגנון הבינלאומי, נותר כעדות צנועה למבנים הקטנים שפעם אכלסו את שדרות העיר. מבט מהצד מבט מאחור מדיה וקבצים בנושא השנאי ההיסטורי של חברת חשמל - שדרות ח"ן בוויקישיתוף דני רכט, השנאי בשדרות ח"ן, באתר האנציקלופדיה העירונית "תל.אביב.פדיה"
הדיוויזיה ה-71 (ורמאכט)

הדיוויזיה ה-71 (בגרמנית: 71. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה. הדיוויזיה לחמה בקרב על צרפת, ובקרבות החזית המזרחית, והושמדה בקרב סטלינגרד. לאחר מכן הוקמה הדיוויזיה מחדש, ולחמה בחזית האיטלקית ובקרבות בהונגריה. הדיוויזיה הוקמה ב-26 באוגוסט 1939, הועמדה תחת פיקוד וולפגנג ציגלר. במהלך המערכה בפולין הייתה הדיוויזיה חלק מהקורפוס ה-9 במסגרת הארמייה הראשונה בחזית המערבית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-40 במסגרת הארמייה ה-16. במהלך מבצע ברברוסה לחמה הדיוויזיה כחלק מהקורפוס ה-4 במסגרת הארמייה ה-17, והשתתפה עמה בקרב אומן ובקרב קייב. במהלך מבצע מקרה כחול לחמה הדיוויזיה כחלק מהקורפוס ה-51 במסגרת הארמייה השישית והשתתפה עמה בקרב סטלינגרד, וב-29 בינואר 1943 נכנעו שרידיה לכוחות הסובייטים. ב-1 במרץ 1943 הוקמה הדיוויזיה מחדש בדנמרק, תחת פיקודו של מפקד הדיוויזיה לשעבר פריץ רוזקה. באוקטובר 1943 הועברה הדיוויזיה לאיטליה, שם לחמה כחלק מהארמיות העשירית וה-14, ובכלל זה בקרב מונטה קאסינו. בינואר 1945 הועברה הדיוויזיה להונגריה, שם לחמה כחלק מארמיית הפאנצר השנייה עד סוף המלחמה. הדיוויזיה ה-71 באתר lexikon-der-wehrmacht (בגרמנית)